CELEX: 62021CN0527
Language: el
Date: 2021-08-20 00:00:00
Title: Υπόθεση C-527/21 P: Αναίρεση που άσκησε στις 20 Αυγούστου 2021 ο XC κατά της αποφάσεως που εξέδωσε το Γενικό Δικαστήριο (όγδοο τμήμα) στις 10 Φεβρουαρίου 2021 στην υπόθεση T-488/18, XC κατά Επιτροπής

6.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 490/20
            
         
      Αναίρεση που άσκησε στις 20 Αυγούστου 2021 ο XC κατά της αποφάσεως που εξέδωσε το Γενικό Δικαστήριο (όγδοο τμήμα) στις 10 Φεβρουαρίου 2021 στην υπόθεση T-488/18, XC κατά Επιτροπής
      (Υπόθεση C-527/21 P)
      (2021/C 490/19)
      Γλώσσα διαδικασίας: η ιταλική
      
         Διάδικοι
      
      
         Αναιρεσείων: XC (εκπρόσωπος: F. Rosi, avvocato)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Ο αναιρεσείων ζητεί από το Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου της Ευρωπαϊκής Ένωσης της 10ης Φεβρουαρίου 2021 στην υπόθεση T-488/18, XC κατά Επιτροπής·
               
            
                  —
               
               
                  να ακυρώσει τις τρεις πρωτοδίκως προσβαλλόμενες αποφάσεις ή, επικουρικώς, να αναπέμψει την υπόθεση στο Γενικό Δικαστήριο·
               
            
                  —
               
               
                  να καταδικάσει την Επιτροπή στην καταβολή αποζημίωσης, υπολογιζόμενης κατά τη δίκαιη και εύλογη κρίση του Δικαστηρίου ή, επικουρικώς, να αναπέμψει το ζήτημα της αποζημίωσης στο Γενικό Δικαστήριο·
               
            
                  —
               
               
                  να καταδικάσει την Επιτροπή στα δικαστικά έξοδα και των δύο βαθμών δικαιοδοσίας ή, επικουρικώς, να επιφυλαχθεί επί των εξόδων αναπέμποντας το ζήτημα στο Γενικό Δικαστήριο.
               
            
         Λόγοι αναιρέσεως και κύρια επιχειρήματα
      
      Η αναίρεση υποδιαιρείται σε τέσσερα μέρη.
      
         Το πρώτο μέρος αφορά την απόρριψη του αιτήματος ακυρώσεως του εφεδρικού πίνακα προσλήψεων του γενικού διαγωνισμού EPSO/AD/356/18 (σκέψεις 173-182 της αναιρεσιβαλλόμενης αποφάσεως)
      
      Συναφώς, ο αναιρεσείων προβάλλει παραβίαση της αρχής της εκατέρωθεν ακροάσεως, παραβίαση και εσφαλμένη εφαρμογή των αρχών που απορρέουν από τη νομολογία σχετικά με την ακύρωση του εφεδρικού πίνακα προσλήψεων των γενικών διαγωνισμών, παραβίαση του άρθρου 46 του Χάρτη των Θεμελιωδών Δικαιωμάτων της Ευρωπαϊκής Ένωσης σχετικά με την αποτελεσματική δικαστική προστασία, ελλιπή αιτιολογία, μη εύλογο χαρακτήρα της αναιρεσιβαλλόμενης απόφασης και παραμόρφωση των πραγματικών περιστατικών.
      
         Το δεύτερο μέρος αφορά την απόρριψη του αιτήματος ακυρώσεως της απόφασης C(2018) 3969 της Επιτροπής, της 19ης Ιουνίου 2018, σχετικά με την πρόσβαση στα έγγραφα (σκέψεις 141-172 της αναιρεσιβαλλόμενης απόφασης)
      
      Ο αναιρεσείων προβάλλει, συναφώς, παραβίαση των αρχών του δικαίου που διατυπώθηκαν στην απόφαση T-515/14 P, Αλεξάνδρου κατά Επιτροπής, παραβίαση των αρχών της ενότητας και της συνοχής του ευρωπαϊκού δικαίου, παραβίαση του άρθρου 4 του κανονισμού 1049/2001 (1), διαδικαστική παράβαση, η οποία συνίσταται στην παράλειψη του Γενικού Δικαστηρίου να αποφανθεί επί ενός σκέλους του ακυρωτικού αιτήματος, καθώς και παραμόρφωση των πραγματικών περιστατικών.
      
         Το τρίτο μέρος αφορά την απόρριψη του αιτήματος ακυρώσεως της απόφασης της εξεταστικής επιτροπής του γενικού διαγωνισμού EPSO/AD/338/17, της 4ης Δεκεμβρίου 2017, περί αποκλεισμού του αναιρεσείοντος από το επόμενο στάδιο του διαγωνισμού (σκέψεις 78-99 της αναιρεσιβαλλόμενης απόφασης)
      
      Ο αναιρεσείων προβάλλει παράβαση και εσφαλμένη εφαρμογή του άρθρου 1δ του Κανονισμού Υπηρεσιακής Καταστάσεων των υπαλλήλων της Ευρωπαϊκής Ένωσης και του άρθρου 8, παράγραφος 1, της οδηγίας 2000/43/ΕΚ (2), τον προδήλως μη εύλογο χαρακτήρα της αναιρεσιβαλλόμενης απόφασης και πρόδηλη πλάνη εκτίμησης.
      
         Το τέταρτο μέρος αφορά το αίτημα αποζημίωσης και τα δικαστικά έξοδα (σκέψεις 183-198 της αναιρεσιβαλλόμενης αποφάσεως)
      
      Ο αναιρεσείων προβάλλει ότι τα σκέλη της αναιρεσιβαλλόμενης απόφασης σχετικά με την αποζημίωση και τα δικαστικά έξοδα πρέπει επίσης να αναιρεθούν, καθόσον συνδέονται στενά με την απόρριψη των αιτημάτων ακυρώσεως των πρωτοδίκως προσβαλλομένων αποφάσεων.
      
         (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).
      
         (2)  Οδηγία 2000/43/ΕΚ του Συμβουλίου, της 29ης Ιουνίου 2000, περί εφαρμογής της αρχής της ίσης μεταχείρισης προσώπων ασχέτως φυλετικής ή εθνοτικής τους καταγωγής (ΕΕ 2000, L 180, σ. 22).